b'\n_START_ARTICLE_\nD\xc3\xa9FI\n_START_PARAGRAPH_\nD\xc3\xa9FI - D\xc3\xa9mocrate f\xc3\xa9d\xc3\xa9raliste ind\xc3\xa9pendant (dansk: demokrat, f\xc3\xb8deralist, uafh\xc3\xa6ngig) er et fransksproget belgisk socialliberalt midterparti. Partiet st\xc3\xa5r st\xc3\xa6rkt i Bruxelles, men det har ogs\xc3\xa5 har aktiviteter i Vallonien og i Flandern._NEWLINE_D\xc3\xa9FI blev dannet i 1964 under navnet Front d\xc3\xa9mocratique des francophones (FDF) (dansk: Den demokratiske front af fransktalende). Partiets forg\xc3\xa6nger var den "Demokratiske Front Bruxelles Francophone", der blev dannet i 1963._NEWLINE_I 2010 skiftede partiet navn til F\xc3\xa9d\xc3\xa9ralistes d\xc3\xa9mocrates francophones (FDF) (dansk: Fransktalende demokratiske f\xc3\xb8deralister), mens det nuv\xc3\xa6rende navn blev antaget i 2015._NEWLINE_Frem til 1982 var FDF det dominerede parti i kommunalpolitikken i Bruxelles. Nu har D\xc3\xa9FI en gruppe i delstatsparlamentet for Bruxelles. Det er ogs\xc3\xa5 repr\xc3\xa6senteret i Belgiens f\xc3\xb8derale parlaments repr\xc3\xa6sentantkammer, mens det ikke l\xc3\xa6ngere har medlemmer i Belgiens senat. I kraft af valgsamarbejdet med Union des Francophones har D\xc3\xa9FI ogs\xc3\xa5 en repr\xc3\xa6sentant i det flamske parlament.'